ایغدیردا، بؤلوجو ترور هؤرگوتو پ‌کاکا اویه‌سی تروریستلر طرفیندن تشکیل اولونان سالدیری‌دا بیر عسگر شهید اولدو، ۲ عسگر یارالاندی.
شهرین امینجه کندی مؤوقعیتین‌ده‌کی ایران سرحد خطین‌ده، تورکیه ساعاتی ایله ۰۲.۳۰ سیرالارین‌دا، پیادا اولاراق کنترل وظیفه‌سینی ایجرا ائد‌ن ۱۰ نفرلیک سرحد اؤزل حرکات کماندو تیمنه، سرحددن سیزان ۸-۱۰ نفرلیک تروریست قروپ طرفین‌دن راکت آتار، ال بومباسی و سلاحلارلا آتیش ائدیلدی.
آتیش نتیجه‌سین‌ده بیر عسگر شهید اولدو، ۲ عسگر یارالاندی.
گوونلیک گوجلرینین قارشیلیق وئرمه‌سی اوزرینه چاتیشما چیخدی.
حادثه یئرین‌ده سحر ساعاتلارین‌دا آراشدیرما آپاریلدیغی، بیر تروریستین قامیش‌لیق ساحه‌ده ائتکیسیز حالا گتیریلدیگی بیلدیریلرکن، ان آز ایکی‌سینین ایسه هؤرگوت منسوبلاری طرفیندن، یارالی اولاراق سرحدین دیگر طرفینه تاشیندیغینین تخمین ائدیلدیگی قید اولوندو.
یارالی عسگرلرین ساغلیق وضعیتلرینین یاخشی اولدوغو اؤیرنیلدی.
